b'\n_START_ARTICLE_\n15. kolovoza u Domovinskom ratu\n_START_PARAGRAPH_\nDomovinski rat po nadnevcima: 15. kolovoza u Domovinskom ratu._NEWLINE_1991._NEWLINE__NEWLINE_- U gradu Jasna Hora u Poljskoj, Njegova Svetost Papa Ivan Pavao II pozdravio vi\xc5\xa1e od milijun mladih vjernika na hrvatskom jeziku._NEWLINE__NEWLINE_- Trideset i jedan hrvatski gardist i civil razmijenjeni za 53 (pedeset tri) srpska terorista u Petrinji i Osijeku. \xc4\x8cetvorica hrvatskih gardista oslobo\xc4\x91ena iz kninskog zatvora, gdje su bili brutalno pretu\xc4\x8deni i maltretirani._NEWLINE_- Njema\xc4\x8dka i Austrijska ambasada u kanadskom gradu Otawi primili prijete\xc4\x87a pisma srpske tajne organizacije "Crna ruka"._NEWLINE__NEWLINE_- Srpski teroristi maltretirali i pucali na bra\xc4\x8dni par Nikolu i Mariju Pipatovi\xc4\x87 u njihovoj ku\xc4\x87i u banijskom selu Kraljev\xc4\x8dani._NEWLINE__NEWLINE_- "THE New York Times" uspore\xc4\x91uje Milo\xc5\xa1evi\xc4\x87evu politiku s ira\xc4\x8dkom okupacijom Kuvajta._NEWLINE_1992._NEWLINE__NEWLINE_- Slavonski Brod i na praznik Velike Gospe zasipan granatama, u napadu pet civila poginulo, a 9 ih je ranjeno._NEWLINE__NEWLINE_- Gr\xc4\x8dka i Makedonija kr\xc5\xa1e embargo UN o sankcijama protiv Srbije._NEWLINE__NEWLINE_- Konferencija o europskoj sigurnosti i suradnji osudila Srbe, no Rusija je uspjela ubla\xc5\xbeiti o\xc5\xa1tar ton priop\xc4\x87enja._NEWLINE__NEWLINE_- Belgija \xc4\x87e poslati jo\xc5\xa1 vojnika u biv\xc5\xa1u Jugoslaviju za za\xc5\xa1titu humanitarnih konvoja, budu li to od nje tra\xc5\xbeili saveznici._NEWLINE_1993._NEWLINE__NEWLINE_- Nakon srpskog povla\xc4\x8denja s Igmana i Bjela\xc5\xa1nice po\xc4\x8dinje najte\xc5\xbei dio \xc5\xbeenevskih pregovora: krojenje karata._NEWLINE__NEWLINE_- Ako ne bismo mogli mirnim putem, uz pomo\xc4\x87 Ujedinjenih naroda, uspostaviti pravni poredak na \xc4\x8ditavom teritoriju Republike Hrvatske, pokazat \xc4\x87emo ne samo Srbima, ve\xc4\x87 \xc4\x8ditavom svijetu da imamo pravo i da smo sposobni to u\xc4\x8diniti, istaknuo predsjednik Tu\xc4\x91man na proslavi blagdana Velike Gospe u Prolo\xc5\xa1cu kod Imotskog._NEWLINE__NEWLINE_- Bosna je pro\xc5\xa1la kroz dvije faze: obrambeni i gra\xc4\x91anski rat, a mogu\xc4\x87e je da u\xc4\x91e i u vjerski - istaknuo u intervjuu za "Ve\xc4\x8dernji list" predsjednik HVO-a \xc5\xbdep\xc4\x8de Perica Juki\xc4\x87._NEWLINE__NEWLINE_- Zra\xc4\x8dni napadi Zapada na Sarajevo "na stanovit na\xc4\x8din su prazna prijetnja", rekao britanskom listu "Independant" lord David Owen._NEWLINE_1994._NEWLINE__NEWLINE_- U povodu smrti glavnog tajnika NATO-a Manfreda Woernera, predsjednik Tu\xc4\x91man uputio brzojav su\xc4\x87uti njegovoj supruzi._NEWLINE__NEWLINE_- Francuski ministar obrane Fran\xc3\xa7ois Leotard izjavio da \xc4\x87e se postrojbe Francuske, ali i drugih europskih zemalja, povu\xc4\x87i iz Bosne bude li ukinut embargo na uvoz oru\xc5\xbeja u BiH._NEWLINE_1995._NEWLINE__NEWLINE_- Treba znati da \xc4\x8detnici napadaju suverenu, me\xc4\x91unarodno priznatu dr\xc5\xbeavu, da tuku samo civilne ciljeve, zra\xc4\x8dnu luku, te da je zbog toga tisu\xc4\x87e ljudi u skloni\xc5\xa1tima. Na\xc5\xa1a je obrana legitimna, a ona uklju\xc4\x8duje i napad, izjavio u Dubrovniku na\xc4\x8delnik Glavnog sto\xc5\xbeera Hrvatske vojske general zbora Zvonimir \xc4\x8cervenko._NEWLINE__NEWLINE_- Nakon \xc4\x8detiri godine, u 7,10 krenuo iz Splita prvi vlak prema Kninu. Tri vagona kompozicije ispunilo 300 prognanika iz Ru\xc5\xbei\xc4\x87a, Drni\xc5\xa1a, Potkonja i Knina._NEWLINE__NEWLINE_- U dva dana \xc4\x8damcima preko Save u Davor prevezeno 2.000 Hrvata prognanih s banjalu\xc4\x8dkog podru\xc4\x8dja._NEWLINE__NEWLINE_- Kozirev nije uspio na pregovorima u Moskvi uvjeriti ameri\xc4\x8dkog pregovara\xc4\x8da Anthonya Lakea da se Beogradu skinu sankcije. Me\xc4\x91utim, ruski je parlament 12. kolovoza, jednoglasno i po kratkom postupku, prihvatio zakone o jednostranom izlasku Rusije iz re\xc5\xbeima me\xc4\x91unarodnih sankcija protiv Beograda i o uvo\xc4\x91enju ekonomskih sankcija Hrvatskoj._NEWLINE_1996._NEWLINE__NEWLINE_Otvorena sarajevska zra\xc4\x8dna luka za komercijalne letove - otvorenju, uz Aliju Izetbegovi\xc4\x87a, prisustvovao i Warren Christopher.'